b'\n_START_ARTICLE_\nParanoid\n_START_SECTION_\nSnimanje\n_START_PARAGRAPH_\nAlbum je sniman u Regent Sound studiju i Island studiju u Londonu. Hit koji dijeli isto ime s albumom - "Paranoid", napisan je u studiju u posljednji trenutak. Kao \xc5\xa1to je bubnjar Bill Ward objasnio: Nismo imali dovoljno pjesama za album, a Tony je samo svirao "Paranoid" na gitari, i to je bilo to. Stvaranje pjesme je trajalo 20-25 minuta. Pjesma je bila napisana bez namjere da bude uspje\xc5\xa1an hit za sastav, ve\xc4\x87 samo da bi popunila album.\n_START_SECTION_\nGlazba i tekst\n_START_PARAGRAPH_\nU usporedbi s njihovim prethodnim albumom, pjesme s Paranoida su dora\xc4\x91enije, manje improvizirane. Ipak, sadr\xc5\xbeaj tekstova je jednako mra\xc4\x8dan. Istra\xc5\xbeuju se teme kao \xc5\xa1to su rat, droga, du\xc5\xa1evne bolesti, ZF i horor. Za mnogo se pjesama s albuma mo\xc5\xbee re\xc4\x87i da su socijalne tematike. Magazin "Spin" je napisao da je sastav vidio heavy metal kao na\xc4\x8din da poka\xc5\xbeu u\xc5\xbeas propalog dru\xc5\xa1tva._NEWLINE_Tekst uvodne pjesme "War Pigs" raspravlja o ratu i o onima koji ratuju. \xc4\x8cesto se za nju ka\xc5\xbee da je protestna pjesma.'